
Kirjaliku nõusolekute väljastamine

1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekus Kangelaste prospekt 32 koolihoone  omanikult avariivalgustuse  rekonstrueerimiseks kirjaliku nõusoleku väljastamise taotlus ehitusprojekti ja riigilõivu maksekorraldusega.

Rekonstrueerimisprojekti läbivaatamisel on avastatud järgmised puudused:

Puuduvad esimese korruse avariivalgustuse plaan ning jaotuskilbi 3/2 skeem;
Esitatud rekonstrueerimisprojekt ei vasta Eesti standardites EVS 865-2:2006, EVS 811:2006 põhiprojektile esitatud nõuetele: projektis puudub hoone jaotus tuletõkkesektsioonideks ja evakuatsiooniteede paiknemine; kirjeldamata avade tegemine ja kinnitegemine, ankurdused ja kinnitused, tuletõkkekatted, viimistluskatted; puuduvad väljavõtted kasutatud normdokumentidest, süsteemi üldpõhimõtted, nõuded valgustite paigaldusele, kaabeldusele jne.
Avariivalgustuse rekonstrueerimisprojekt on heaks kiidetud Ida-Eesti Päästekeskuse inseneritehnilise büroo juhataja poolt ning kooskõlastatud kultuuriosakonna juhataja ja kooli direktori poolt.

2. ÕIGUSLIKUD ALUSED

2.1. Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lähendab  ja korraldab kohaliku elu küsimusi, mis volikogu määruse või otsusega või valla või linna põhimäärusega on pandud täitmiseks valitsusele.

2.2. Narva Linnavolikogu 29. mai 2003. a määruse nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine",

2.3. Vastavalt ehitusseaduse § 16 lõike 1 punktile 2 Kohalikul omavalitsusel on õigus enne kirjaliku nõusoleku andmist nõuda põhjendatud juhtudel taotlejalt ehitusprojekti. Põhjendatud juhtudeks on kui muudetakse tehnosüsteemi või selle osa toimimise põhimõtteid.
2.4. Vastavalt ehitusseaduse § 16 lõike 3 punktile 3 Kohalikul omavalitsusel on õigus enne kirjaliku nõusoleku andmist nõuda põhjendatud juhtudel taotlejalt ehitusprojekti. Põhjendatud juhtudeks on muu hulgas

2.5. Vastavalt ehitusseaduse § 17 lõike 3 Kui kirjaliku nõusoleku taotleja esitatud dokumendid   

       on puudulikud, peab kohalik omavalitsus võimaldama taotlejal puudused kõrvaldada, 
       määrates selleks taotlejale tähtaja, mis ei või olla lühem kui viis tööpäeva 
2.6.  Vastavalt ehitusseaduse § 29 lõike 2 punktile 4  ehitise omanik kohustatud  taotlema 
         ehitamise lõpetamisel ehitisele kasutusluba 

2.7. Vastavalt ehitusseaduse § 33 lõike 2  Kasutusloa saamiseks tuleb  esitada kasutusloa 
         taotlus,  ehitusprojekt, mille kohaselt ehitis on ehitatud, õigusaktis sätestatud juhtudel 
         dokument, mis tõendab ehitise kasutusele võtmisele eelneva ehitise, selle osa või ehitise 
         tehnosüsteemi tehnilise kontrolli teostamist;                                               

3. OTSUS.

3.1. Väljastada kirjalik nõusolek Kangelaste prospekt 32 koolihoone avariivalgustuse rekonstrueerimiseks;
3.2.  Kohustada koolihoone  omanikku:

3.2.1. Enne ehitustööde alustamist esitama ehitusloa väljastajale koolihoone avariivalgustuse rekonstrueerimisprojekti, mis vastab  Eesti standardites EVS 865-2:2006, EVS 811:2006 põhiprojektile toodud nõuetele;
3.2.2. Ehitustööde lõpetamisel taotleda kasutusluba 
4. RAKENDUSSÄTTED

Käesolev korraldus jõustub seadusega ettenähtud korras.

Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest

